Diari Oficial de la Generalitat Valenciana


Sumari del DOGV 6220, del 05-03-2010 (2010/2384)

RESOLUCIÓ de 15 de febrer del 2010, de la directora general d'Habitatge i Projectes Urbans, relativa a la publicació del reconeixement, per la Conselleria de Medi Ambient, Aigua, Urbanisme i Habitatge, del distintiu de qualitat transitori, marca CV Formigó, amb la referència 0701P03/10.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2384


Data del document
:   15-02-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 15 de febrer del 2010, de la directora general d'Habitatge i Projectes Urbans, relativa a la publicació del reconeixement, per la Conselleria de Medi Ambient, Aigua, Urbanisme i Habitatge, del distintiu de qualitat transitori, marca CV Formigó, amb la referència 0701P03/10. [2010/2384]  
El Decret 164/1998, de 6 d'octubre, del Govern Valencià, sobre reconeixement de distintius de qualitat utilitzats en edificació estableix en l'article 3 l'equivalència de distintius de qualitat reconeguts pel Ministeri de Foment amb distintius de qualitat reconeguts per la Conselleria d'Obres Públiques, Urbanisme i Transports, a l'efecte del compliment dels requisits reglamentaris que s'apliquen.  
El Ministeri de Foment mitjançant la Subdirecció General de Normativa i Estudis Tècnics ha efectuat el reconeixement oficial transitori, marca CV Formigó, en data 1 de desembre de 2009, de conformitat amb l'article 81 de la Instrucció de formigó estructural EHE-08, aprovada per Reial decret 1247/2008, de 18 de juliol. Tal com preveu l'esmentat article de l'EHE-08, l'esmentat reconeixement ha sigut publicat per a coneixement general en la pagina web de la Comissió Permanent del Formigó (CPF).  
El reconeixement del Ministeri Foment és de caràcter transitori i finalitza el 31 de desembre del 2010, d'acord amb el que estableix l'apartat 6 de l'annex 19 de l'esmentada Instrucció EHE-08.  
Amb anterioritat a l'esmentat reconeixement, el Sr. Ramón Congost Vallés, en nom i representació d'Aidico, Entitat de Certificació, sol·licita a la Direcció General d'Habitatge i Projectes Urbans el reconeixement del distintiu de qualitat transitori, marca CV Formigó, de conformitat amb el Decret 164/1998 de 6 d'octubre, i l'Ordre 26 d'octubre de 1998 del conseller d'Obres Públiques, Urbanisme i Transports.  
Vistos els antecedents i en virtut de l'article 3 del Decret 164/1998 de 6 d'octubre, aquesta Direcció General resol,  
Primer  
Publicar en el Diari Oficial de la Comunitat Valenciana en aplicació de l'article 3 del Decret 164/1998, de 6 d'octubre, del Govern Valencià, i per a coneixement general, l'equivalència amb el reconeixement de distintius de qualitat que concedeix la Conselleria de Medi Ambient, Aigua, Urbanisme i Habitatge del reconeixement oficial del distintiu de qualitat transitori concedit pel Ministeri de Foment a la marca CV Formigó, d'Aidico, Entitat de Certificació.  
Segon  
El reconeixement oficial del distintiu de qualitat transitori de la marca CV Formigó es produeix a l'efecte reglamentari i amb les garanties addicionals exigibles, indicats en la Instrucció de formigó estructural, EHE-08, i en particular en l'annex 19. El reconeixement de la marca CV Formigó finalitzarà el 31 de desembre del 2010, d'acord amb el que estableix l'apartat 6 de l'indicat annex 19 de l'EHE-08.  
Tercer  
Qualsevol variació en les condicions que hagen servit per al reconeixement pel Ministeri de Foment de la marca CV Formigó, ha de ser comunicada per Aidico, Entitat de Certificació a aquesta Direcció General en el moment en què es produïsca.   
València, 15 de febrer del 2010.- La directora general d'Habitatge i Projectes Urbans: M. Jesús Rodríguez Ortiz.